OpenLLM-France/wikimedia huggingface dataset:
# Kapweiler

Kapweiler (en luxemburguès: Kapwëller; en alemany: Kapweiler) és una vila de la comuna de Saeul situada al districte de Diekirch del cantó de Redange. Està a uns 18 km de distància de la ciutat de Luxemburg.

## Referències

* ↑ «Kapweiler». [Consulta: 7 octubre 2015].
# Tim Schenken

Tim Schenken va ser un pilot de curses automobilístiques australià que va arribar a disputar curses de Fórmula 1.
Va néixer el 26 de setembre del 1943 a Gordon, Sydney, Nova Gal·les del Sud, Austràlia.

## A la F1

Tim Schenken va debutar a la novena cursa de la temporada 1970 (la 21a temporada de la història) del campionat del món de la Fórmula 1, disputant el 16 d'agost del 1970 el GP d'Àustria al circuit de Österreichring.
Va participar en un total de trenta-sis curses puntuables pel campionat de la F1, disputades en cinc temporades consecutives (1970 - 1974) aconseguint un podi com a millor classificació en una cursa i assolí un total de set punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1970 | Frank Williams Racing Cars | de Tomaso | Cosworth | SUD | ESP | MON | BEL | HOL | FRA | GBR | ALE | AUT Ret | ITA Ret | CAN NC | USA Ret | MEX | | | - | 0 |
| 1971 | Motor Racing Developments | Brabham | Cosworth | SUD | ESP 9 | MON 10 | HOL Ret | FRA 12 | GBR 12 | ALE 6 | AUT 3 | ITA Ret | CAN Ret | USA Ret | | | | | 14è | 5 |
| 1972 | Oxo Team Surtees | Surtees | Cosworth | ARG 5 | SUD Ret | ESP 8 | | | | | | | | | | | | | 19è | 2 |
| 1972 | Flame Out-Team Surtees | Surtees | Cosworth | | | | | | FRA 17 | GBR Ret | | | | | | | | | 19è | 2 |
| 1972 | Team Surtees | Surtees | Cosworth | | | | MON Ret | HOL Ret | | | ALE 14 | AUT 11 | ITA Ret | CAN 7 | | | | | 19è | 2 |
| 1972 | Team Surtees | Surtees | Cosworth | | | | | | | | | | | | USA Ret | | | | 19è | 2 |
| 1973 | Frank Williams Racing Cars | Iso-Marlboro | Cosworth | ARG | BRA | SUD | ESP | BEL | MON | SUE | FRA | GBR | HOL | ALE | AUT | ITA | CAN 14 | USA | - | 0 |
| 1974 | Trojan-Tauranac Racing | Trojan | Cosworth | ARG | BRA | SUD | ESP 14 | BEL 10 | MON Ret | SUE | HOL NVQ | FRA | GBR Ret | ALE NVQ | AUT 10 | ITA Ret | CAN | | - | 0 |
| 1974 | John Player Team Lotus | Lotus | Cosworth | | | | | | | | | | | | | | | USA DSQ | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 36 | 0 | 1 | 0 | 0 | 7 |
# Ptychadena keilingi

Ptychadena keilingi és una espècie de granota que viu a Angola, República Democràtica del Congo i Zàmbia.

## Referències

* Poynton, J.C. & Channing, A. 2004. Ptychadena keilingi. Llista Vermella d'Espècies Amenaçades de la UICN 2006. Consulta: 19 d'abril del 2008.
# Llista de formatges francesos

L'any correspon a l'any en què va ser concedida l'Appellation d'origine contrôlée.

## Altres

Formatges francesos que no tenen l'Appellation d'origine contrôlée.
* Abbaye de Cîteaux de la regió de Borgonya.
* Abbaye du Mont des Cats del poble de Godewaersvelde a Flandes.
* Amou de la regió de Gascunya.
* Bleu de Bresse de la regió de Bresse.
* Boursin de la regió de Normandia.
* Brillat-savarin de la regió de Normandia i de la Borgonya.
* Cabecou de la regió de Bresse.
* Cancoillotte de la regió de Franc Comtat.
* Carré de l'Est de la regió de Lorena.
* Cathare de la regió d'Occitània.
* Chaumes de la regió de Juranson.
* Gaperon de la regió de l'Alvèrnia.
* Mimolette al voltant de Lilla.
* Niolo de la regió de Còrsega.
* Olivet cendré de la regió de Loiret.
* Port-salut de la regió de Mayenne.
* Saint Agur Blue de la regió de Beauzac
* Saint-félicien de la regió d'Ardecha.
* Saint-félicien de la regió de Roine-Alps.
* Saint-marcellin de la regió de Delfinat.
* Vieux-Boulogne de la regió de Pas de Calais.
# Ildefonso Sierra y Orantes

Ildefonso Sierra y Orantes (Granada, c. 1820 - Madrid, 1 de maig de 1883) va ser un enginyer espanyol, acadèmic de la Reial Acadèmia de Ciències Exactes, Físiques i Naturals.
Fill d'un coronel d'enginyers, va ingressar en el cos d'Enginyers, sortint de l'acadèmia el primer de la seva promoció, d'un total de disset. El juliol del 1843 va viure el lloc de Sevilla i va ser destinat posteriorment a les ordres del general Zarco del Valle, per indicació d'est estudiaria ciències físico-naturals, pel que va marxar a París en 1846. Tornaria a l'any següent, encarregant-se de la classe de física i química en l'acadèmia del cos, que va exercir fins a 1853. Més tard va ser destinat a Cadis, on va idear un sistema pel recalç i reparació de les muralles de la ciutat, amb l'ocupació de calçs hidràuliques. A continuació va treballar en la construcció del segon dic de carena de l'Arsenal de la Carraca, entre 1856 i 1861, a més de projectar i executar la reforma de l'edifici observatori astronòmic de San Fernando. Després d'això se'l destinaria a Castella la Nova i en la Direcció general.
Abans de marxar a París en 1846 es va examinar en la Universitat Central de Madrid i va obtenir els graus de llicenciat i de doctor en ciències físico-matemàtiques. En crear-se en 1846 la Reial Acadèmia de Ciències Exactes, Físiques i Naturals, va ser nomenat acadèmic corresponsal i, més tard, de nombre, per substituir Zarco del Valle, en 1869. Va ser autor d' Informe sobre la aplicación de la electricidad a la voladura de los hornillos de mina (1850), Examen de los diferentes sistemas de cimentación empleados en las construcciones hidráulicas (1857) o Proyecto de ensanche del segundo dique de carenas del arsenal de la Carraca (1865), a més del discurs de recepció en la Reial Acadèmia de Ciències.

## Obres

* Sierra y Orantes, Ildefonso. Discursos leídos ante la Academia de Ciencias Exactas Físicas y Naturales en la recepción pública del señor D. Ildefonso Sierra y Orantes. Madrid: Imprenta de la viuda de Aguado e hijo, 1869.

## Referències

* 1 2 3 4 5 6 7 8 9 Memorial de Ingenieros del Ejército, 1883, p. 80.
* 1 2 Memorial d'Enginyers de l'Exèrcit, 1883, p. 80.
* 1 2 Ausejo Martínez i Velamazán Gimerno, 1989, p. 430.
* ↑ Sierra y Orantes, 1869.

## Bibliografia

* Ausejo Martínez, Elena; Velamazán Gimeno, Mª Ángeles «Los planes de estudio en la Academia de Ingenieros del Ejército de España en el siglo XIX». Llull: Revista de la Sociedad Española de Historia de las Ciencias y de las Técnicas, 12, 23, 1989, pàg. 415-454. ISSN: 0210-8615.
* Memorial de Ingenieros del Ejército «Necrología». Memorial de Ingenieros del Ejército. Revista Quincenal, XXXVIII, 10, 15-05-1883, pàg. 80. ISSN: 1137-4365.
# Josep Cristià

Josep Cristià (en llatí Josephus Hypomnestici Auctor o Josephus Christianus) va ser un funcionari romà. Vossius pensa que podria ser Josep de Tiberíades, que després de convertir-se del judaisme al cristianisme va ser nomenat comes suposadament per l'emperador Constantí I el Gran, i era amic i amfitrió d'Epifani I de Constància. Cave demostra, amb motius extrets de la seva obra, que en realitat va viure al segle v (vers 420), molt després del Josep amic d'Epifani, que ja era un home vell a mitjans del segle iv.
Va escriure Ἰωσήππου βιβλίον Ὑπομνηστικόν, Josephi Hypomnesticon seu Libellus Memorialis o Commonitorium, unes instruccions dirigides als cristians poc versats en la lectura, per ajudar-los a llegir les Escriptures i aclarir dubtes teològics, dividit en 5 llibres i 167 capítols. S'ha situat també a l'autor als voltants del segle xi però sembla més aviat que l'obra era antiga, potser del segle IV o V (Cave també pensa que aquest Josep podria ser Josep de Tiberíades).
És possible que l'obra fos un resum d'una obra de Flavi Josep, ja que el seu contingut està pres d'obres d'aquest autor, al que cita diverses vegades, i que el nom de Josep assignat a l'autor fos el nom de la font i no de l'autor, i al pensar que era un autor diferent se li va dir Josep Cristià per distingir-lo de Flavi Josep.

## Referències

* ↑ 12.Josephus Hypomnestici a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 609
# Tim Tam

Tim Tam és una marca de galetes de xocolata fabricades per l'empresa australiana Arnott's, i molt cèlebres. Es componen de dues galetes de xocolata separades per una capa de xocolata. Segons Arnott's, prop de 35 milions de paquets són venuts cada any a Austràlia, és a dir, l'equivalent de 400 milions de galetes i una mitjana d'1,7 paquets per australians. Aquesta mitjana pot pujar a més de 3 a Nova Caledònia. Fou concebut per Ian Norris, director agroalimentari a Arnott's als 1950. L'any 1958, per manca d'inspiració, decideix viatjar pel món per trobar idees. És finalment a Gran Bretanya on troga el Penguin, una galeta que decideix recopiar, trobant-la la "millor recepta". Així, els primers Tim Tam es comencen a comercialitzar el 1964. D'ençà la popularitat d'aquestes galetes ha anat in crescendo.

## Referències

* ↑ http://www.smh.com.au/articles/2003/04/17/1050172707606.html
* ↑ http://www.theage.com.au/articles/2003/05/06/1051987702473.html
# Qaw al-Kebir

Qaw al-Kabir o Qau el-Kebir (àrab: قاو الكبير, Qāw al-Kabīr, ‘Qaw la Gran’) és una petita ciutat d'Egipte a la riba oriental del Nil a uns 5 km a l'est de la ciutat de Tima (estació ferroviària) i a 45 km al sud d'Asyut. El seu nom egipci antic fou Tjebu, Djew-Qa o Dew Qaw, que volia dir ‘Muntanya Alta’, amb relació a les muntanyes del Desert oriental, nom després traspassat a la ciutat; en copte fou anomenada Tkooy o Tkuoy (copte: ⲧⲕⲱⲟⲩ o ⲧⲕⲟⲟⲩ), i sota els grecs i romans es va dir Anteòpolis (llatí: Antaeopolis, ‘ciutat d'Anteos’). Propera hi havia la ciutat anomenada Per Wadjet (‘la Casa de Wadjet’), pel deu principal del nomós, Wadjet, ciutat que els grecs van anomenar Afroditòpolis.
Anteòpolis fou capital del nomós X de l'Alt Egipte (Uatshet o Wadjet). Els déus principals eren Wadjet i Nemty. Ptolemeu IV Filopator hi va construir un temple que va existir fins al segle xix quan el material es va fer servir per a construir un palau a Asyut. Una columna que va quedar se la va emportar el Nil a la riuada de 1821.
A un lloc proper a la vora del desert hi ha les ruïnes d'un petit temple de rajoles de l'Imperi nou, que fou construït sobre un temple anterior del primer període intermedi; el temple té un altar i dos cambres de santuari.
A la necròpoli del sud hi ha les tombes tallades a la roca de Qau el-Kebir que són els monuments privats més grans de l'Imperi mitjà. Les tombes de la necròpoli apareixen bastant damnades però per les troballes se sap que la decoració i l'equipament era d'alta qualitat. Amb les destruccions patides i la repetició d'alguns noms (Wah-ka, Ibu) la successió no està ben establerta i segueix en discussió, però en tot cas cal datar-les durant la dinastia XII (a altres llocs les tombes tallades a la toca desapareixen amb Senusret III). Un estela amb el nom de Amenemhat III i el de Wah-ka II (el propietari de la tomba major) permet datar a aquest darrer durant el regnat d'Amenemhat III. Altres tombes importants corresponen a Wah-ka I (príncep hereditari i nomarca), Ibu i Sobekhotep. Les tombes segueixen l'estructura d'un temple de piràmide amb una capella associada al temple de la vall, calçada i temple mortuori; uns pòrtics connectaven les terrasses amb escales cap a una sèrie de cambres subterrànies on s'enterraven els nomarques i la seva família; les antecambres de la capella eren decorades amb relleus a la pedra, i alguna estàtua. A les tombes s'hi pujava per una rampa que era el lloc per on també es portava el sarcòfag.
A la necròpoli del nord s'han trobat enterraments que daten del període de Naqada fins a l'època romana. La necròpoli fou excavada per Flinders Petrie (1923-1924) i per J. L. Starkey el 1925, que va trobar un papir amb un important text cristià primitiu.
# Los ángeles del volante

Los ángeles del volante és una comèdia espanyola estrenada al setembre de 1957. Va ser coescrita, produïda i dirigida per Ignasi Ferrés i Iquino i protagonitzada en els papers principals per Fernando Fernán Gómez, José Isbert, José Luis Ozores, Manolo Morán, Tony Leblanc i Julia Martínez.

## Sinopsi

Juan és un taxista que ha estat a punt d'atropellar a Luisa, una dona desesperada que ha intentat suïcidar-se. Com la noia contínua en estat de xoc, decideix acompanyar-la a una taverna on sol acudir a sopar amb els seus companys de professió. Entre tots ells li contaran diverses anècdotes amb casos igualment problemàtics i difícils amb final feliç, per a tractar d'animar-la.

## Repartiment

* Fernando Fernán Gómez com Juan.
* José Luis Ozores com Remigio.
* José Isbert com Cristóbal.
* Manolo Morán com Pepe.
* Tony Leblanc com Carota.
* Julia Martínez com Luisa.
* María Martín com Rosi.
* Trini Montero com Lina.
* Diana Maggi com Emiliana Fernández 'Pinky'.
* Antonio Riquelme com Antonio.
* Julia Caba Alba com Teresa.
* Juan de Landa com Nicolás.
* Antonio Casas com Manazas.
* María Isbert com Florista.
* Gustavo Re com Substitut del Manazas.
* Roberto Camardiel com Policia.
* Rafael Hernández com Policia.

## Premis

La pel·lícula va rebre un premi de 100.000 pessetes als Premis del Sindicat Nacional de l'Espectacle de 1957.

## Referències

* ↑ «Los ángeles del volante». ABC. Arxivat de l'original el 2020-02-07. [Consulta: 27 novembre 2019].
* ↑ Los ángeles del volante a alohacriticon.com
* ↑ Los ángeles del volante a Fotogramas
* ↑ Féliz Martialay El cine español durante el franquismo, p. 112-116

## Enllaços externs

* Presentació de la pel·lícula al programa Historia de nuestro cine per part d'Elena Sánchez Sánchez amb Fernando Méndez-Leite Serrano com a invitat. (11 d'agost de 2015)
* Presentació de la pel·lícula al programa Cine de barrio per part de Concha Velasco amb Tony Leblanc i Gabino Diego com a invitats. (28 de gener de 2012)
* Los ángeles del volante a YouTube
# Katherine Moennig

Katherine Sian Moennig (Filadèlfia, Pennsilvània, 29 de desembre de 1977) és una actriu estatunidenca, coneguda principalment pel seu paper de Shane a la sèrie de televisió The L Word.

## Filmografia principal

| Cinema Any Títol Paper 2000The Ice PeopleWanja Kasczinksy 2001The Shipping NewsGrace Moosup Love the Hard WayDebbie Slo-MoRaven 2004Invitation to a SuicideEva 2006Art School ConfidentialCandace 2009Everybody's FineJilly 2011L'innocent (The Lincoln Lawyer)Gloria 2011DefaultJuliana 2012Man on a Ledgedetectiu sense nom 2012GoneErica Lonsdale | Televisió Any Títol Paper Notes 2000Young AmericansJacqueline "Jake" Pratt8 episodis 2001Law & OrderMelissa Cobin1 episodi (For Love or Money) 2003Law & Order: Special Victims UnitCheryl Averyepisodi 4.21 (Fallacy) 2004-2009The L WordShane McCutcheon70 episodis 2008CSI: MiamiMary Landis1 episodi (Rock and a Hard Place) 2009Three RiversDra. Miranda Foster10 episodis 2010DexterMichael Angelo1 episodi (First Blood) 2013Ray DonovanLena |
# Teorema de Parseval

En matemàtiques, el teorema de Parseval demostra que la Transformada de Fourier és unitària, és a dir, que la suma (o la integral) del quadrat d'una funció és igual a la suma (o a la integral) del quadrat de la seva transformada. Aquesta relació procedeix d'un teorema de 1799 sobre sèries, el creador va ser Marc Antoine Parseval. Aquesta relació es va aplicar més tard a les Sèries de Fourier.
Encara que el teorema de Parseval se sol usar per indicar la unicitat de qualsevol transformada de Fourier, sobretot en física i enginyeria, la forma generalitzada d'aquest teorema és el Teorema de Plancherel.

## Fórmula

En física i enginyeria, la relació de Parseval se sol escriure com:
    $\int _{-\infty }^{\infty }|f(t)|^{2}dt=\int _{-\infty }^{\infty }|{\mathcal {F}}[f(t)](\alpha )|^{2}d\alpha$
    On ${\mathcal {F}}[f(t)](\alpha )$ representa la transformada contínua de Fourier de x ( t ) i α representa la freqüència (en hertz s) de x .
La interpretació d'aquesta fórmula és que l'energia total del senyal x ( t ) és igual a l'energia total de la seva transformada de Fourier X ( f ) al llarg de totes les seves components freqüencials.
Per senyals de temps discret, la relació és la següent:
    $\sum _{n=-\infty }^{\infty }|x[n]|^{2}=\int _{-\pi }^{\pi }|X(e^{j\phi })|^{2}d\phi$
    On X és la transformada de Fourier de temps discret (DTFT) de x i φ representa la freqüència angular (en radians) d ' x .
D'altra banda, per a la transformada discreta de Fourier (DFT), la relació és:
    $\sum _{n=0}^{N-1}|x[n]|^{2}={\frac {1}{N}}\sum _{k=0}^{N-1}|X[k]|^{2}$
    On X [ k ] és la DFT de x [ n ], ambdues de longitud N .

## Vegeu també

* Desigualtat de Bessel
* Identitat de Parseval

## Referències

* O'Connor, John J.; Robertson, Edmund F. «Teorema de Parseval» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* George B. Arfken and Hans J. Weber, Mathematical Methods for Physicists (Harcourt: San Diego, 2001).
* Hubert Kennedy, Eight Mathematical Biographies (Peremptory Publications: San Francisco, 2002).
* Alan V. Oppenheim and Ronald W. Schafer, Discrete-Time Signal Processing 2nd Edition (Prentice Hall: Upper Saddle River, NJ, 1999) p 60.
* William McC. Siebert, Circuits, Signals, and Systems (MIT Press: Cambridge, MA, 1986), pp. 410-411.

## Enllaços externs

* Relació de Parseval a Mathworld (en anglès)
# Tamallalt

Tamallalt (àrab: تملالت, Tamallālt; amazic estàndard marroquí: ⵜⴰⵎⵍⵍⴰⵍⵜ, Tamllalt) és un municipi de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 16.539 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Qays ibn al-Hàytham as-Sulamí

Qays ibn al-Hàytham as-Sulamí —àrab: قيس بن الهيثم السلمي, Qays b. al-Hayṯam as-Sulamī— fou un notable àrab de la tribu Sulaym, que va governar el Khurasan.
Vers el 649/650 apareix com a comandant del districte de Nixapur (649/650) i va realitzar la conquesta de Sarakhs (651/652). Va combatre a la família persa dels Karen. Vers el 658 ja s'havia declarat obertament favorable a Muàwiya I i el 662 fou nomenat governador per aquest poc després d'arribar al poder, per consell d'Abd-Al·lah ibn Àmir, la mare del qual era membre de la branca Sammal dels Sulaym. Va exercir el govern durant uns dos anys. Encara que la cronologia és confusa podria ser un personatge diferent d'Úmar ibn al-Hàytham que hauria exercit el govern uns anys abans (658-651). Era cosí d'Abd-Al·lah ibn Khàzim, que va governar del 661 al 662 i del 683 al 692.

## Referències

* Enciclopèdia de l'Islam, IX, 853
# Llista de minerals (lletra Q)

Aquesta llista de minerals inclou els minerals que comencen amb la lletra Q dels 6.079 minerals reconeguts per l'Associació Mineralògica Internacional (IMA, en anglès) fins el mes de agost 2024.
Es poden consultar tots els minerals ordenats de manera alfabètica en una llista simplificada o bé amb informació ampliada en els següents enllaços:
A la llista s'hi troben els diferents minerals classificats alfabèticament amb l'any de publicació (si es va publicar abans de l'aprovació per part de l'IMA), tot seguit de l'any d'aprovació per part de l'IMA i el codi del mineral segons la classificació de Nickel-Strunz. Per a cada mineral s'hi afegeixen fins a tres enllaços externs: a mindat.org, a webmineral.com i al Handbook of Mineralogy (Mineralogical Society of America).
Les abreviatures que es fan servir a la llista són les següents:
* "p.e." – procediment especial.
* Q ó "?" – qüestionable/dubtós (per l'IMA/CNMNC, mindat.org o mineralienatlas.de).
* N – publicat sense l'aprovació de l'IMA/CNMNC o sense l'aprovació de l'IMA però amb certa acceptació en la comunitat científica actualment.
* Rd ó red. – redefinició de...
* A: 1NNN – any de publicació.
* A: antic – conegut molt abans que hi haguessin publicacions.

## Q

* Qandilita (1980-046) 04.BB.05
* Qaqarssukita-(Ce) (2004-019) 05.BD.25
* Qatranaïta (2016-024)
* Qeltita (2021-032)
* Qilianshanita (1992-008) 06.HA.55
* Qingheiïta (1981-051) 08.AC.15
* Qingheiita-(Fe$^{2+}$) (2009-076) 08.AC.15
* Qingsongita (2013-030) 01.??
* Qitianlingita (1983-075) 04.DB.35
* Quadratita (1994-038) 02.GC.25
* Quadridavyna (1990-054) 09.FB.05
* Quadrufita (1990-026) 09.BE.45
* Quars (Y: old, 1967 s.p.) 04.DA.05
* Quatrecapaïta-(K) (2018-084)
* Quatrecapaïta-(NH₄) (2018-083)
* Queitita (1978-029) 09.BF.20
* Quenselita (Y: 1925) 04.FE.30
* Quenstedtita (Y: 1888) 07.CB.65
* Quermesita (A: 1832) 02.FD.05
* Quetzalcoatlita (1973-010) 04.FE.45
* Quijarroïta (2016-052)
* Quintinita (1992-028, 1992-029) 05.DA.40
* Quiolita (A: 1846) 03.CE.05
* Qusongita (2007-034) 01.BA.25

## Referències

* ↑ U. Hålenius, F. Hatert, M. Pasero, S. J. Mills. «The New IMA List of Minerals – A Work in Progress – Updated: July 2024» (en anglès). Commission on new minerals, nomenclature and classification, 2024. [Consulta: 15 juliol 2024].</ref><ref>Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 80». European Journal of Mineralogy, 36, 4, 15-08-2024, pàg. 599–604. DOI: https://doi.org/10.5194/ejm-36-599-2024 [Consulta: 16 agost 2024].

## Bibliografia

* Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 265,266. D.L. B-38531-2010 [Consulta: 8 agost 2015].
# Iris Junio Mbulito

Iris Junio Mbulito, coneguda esportivament com Iris Mbulito (Las Palmas de Gran Canaria, 26 de març de 1999) és una jugadora de bàsquet espanyola.
Base, es formà al Club Baloncesto Islas Canarias. Amb catorze anys i sis mesos debutà a la Lliga femenina amb el club canari, convertint-se en la jugadora més jove a competir-hi. Amb dinou anys jugà a la Lliga NCAA amb l'Arizona State Sun Devils durant tres temporades (2018-21). Tanmateix, diverses lesions successives i problemes d'ansietat varen fer que es retirés als vint-i-dos anys. Superada la seva malaltia mental, tornà a jugar amb el Long Island Blackbirds i la temporada 2023-24 tornà a jugar amb el CB Islas Canarias. El gener de 2024 fitxà per l'IDK Euskotren. Internacional amb la selecció espanyola en categories de formació, es proclamà campiona d'Europa sub-20 (2018), essent escollida MVP del torneig.

## Referències

* ↑ Duque, Nacho. «El regreso a las canchas de la niña prodigio que se retiró a los 22 años» (en castellà). Marca, 24-09-2023. [Consulta: 30 gener 2024].
* ↑ Morenilla, Juan. «Iris Junio, el renacer de una niña prodigio del baloncesto» (en castellà). El Pais, 24-09-2023. [Consulta: 30 gener 2024].
* ↑ Vallejo, Luis. «Iris Mbulito firma con Spar Gran Canaria y regresa 6 años después a la Liga Femenina Endesa» (en castellà). Gigantes, 22-04-2023. [Consulta: 8 febrer 2024].
* ↑ «Mbulito crowned MVP to lead All-Star Five in Sopron» (en castellà). FIBA Europa, 15-07-2018. [Consulta: 30 gener 2024].

## Enllaços externs

* Fitxa d'Iris Junio Mbulito - Competiciones FEB
# Gabriel Alomar

Gabriel Alomar és el nom dels següents personatges:
* Gabriel Alomar i Esteve (Palma, 1910-1997), arquitecte i urbanista mallorquí
* Gabriel Alomar i Villalonga (Palma, 1873-El Caire, 1941), escriptor i polític mallorquí